চেঞ্জিংরুমে সিসিটিভি! আর সেই অভিযোগেই দক্ষিণ ২৪ পরগণা জেলা পুলিস আজ বন্ধ করে দিল অ্যাকুয়াটিকা। এই ঘটনায় জড়িত থাকার সন্দেহে অ্যাকুয়াটিকার ম্যানেজার কিষাণ শঙ্কর সহ গ্রেফতার ৩।
 ব্যুরো: চেঞ্জিংরুমে সিসিটিভি! আর সেই অভিযোগেই দক্ষিণ ২৪ পরগণা জেলা পুলিস আজ বন্ধ করে দিল অ্যাকুয়াটিকা। এই ঘটনায় জড়িত থাকার সন্দেহে অ্যাকুয়াটিকার ম্যানেজার কিষাণ শঙ্কর সহ গ্রেফতার ৩। ফ্যাব ইন্ডিয়ার পর অ্যাকোয়াটিকা। মহিলা চেঞ্জিংরুমে CCTV নজরদারির অভিযোগ উঠল আরেকটি জনপ্রিয় সংস্থার বিরুদ্ধে। এক মহিলা পোশাক পদলের সময় ক্যামেরাগুলি দেখতে পান। ঘটনায় সংস্থার ম্যানেজার কিষাণ শঙ্করকে গ্রেফতার করেছে লেদার কমপ্লেক্স থানার পুলিস। আটক করা হয়েছে রাজু নামে আর এক কর্মীকে। অ্যাকোয়াটিকার উইমেন সেকশন। ওয়াটার পার্কে আসা মহিলা পর্যটকদের প্রাইভেট স্পেস। একদিকে সারিবদ্ধ লকার। অন্যদিকে, পর্দাঢাকা চেঞ্জিং রুম। রবিবার এক মহিলা পোশাক বদলের সময় দেখতে পান, তাঁর দিকে তাক করা রয়েছে একটি ক্যামেরার লেন্স। সঙ্গে সঙ্গে অন্যদের সতর্ক করেন তিনি। একে একে সামনে আসে সাতটি ক্যামেরা।